[pic] | ЕВРОПЕЙСКА КОМИСИЯ |

Брюксел, 10.11.2010

COM(2010) 640 окончателен

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

ИНСТРУМЕНТ ЗА ПРЕДПРИСЪЕДИНИТЕЛНА ПОМОЩ (ИПП)РЕВИЗИРАНА МНОГОГОДИШНА ИНДИКАТИВНА ФИНАНСОВА РАМКА ЗА ПЕРИОДА 2011—2013 Г.

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

ИНСТРУМЕНТ ЗА ПРЕДПРИСЪЕДИНИТЕЛНА ПОМОЩ (ИПП)РЕВИЗИРАНА МНОГОГОДИШНА ИНДИКАТИВНА ФИНАНСОВА РАМКА ЗА ПЕРИОДА 2011—2013 Г.

Въведение

Многогодишната индикативна финансова рамка (МИФР) за Инструмента за предприсъединителна помощ (ИПП) има за цел да предостави информация за примерното разпределение на целия пакет средства по ИПП, предложен от Комисията в съответствие с член 5 от Регламента за ИПП (ЕО) № 1085/2006. МИФР осъществява връзката между политическата рамка на пакета за разширяване и бюджетния процес. Документите за многогодишно индикативно планиране (ДМИП), изготвени за всяка страна бенефициер и за програмите с няколко бенефициери, чрез които се предоставя предприсъединителната помощ, отчитат примерното разпределение, предложено в МИФР. За първи път за периода 2011—2013 г. ще има също и отделен ДМИП за трансграничното сътрудничество.

МИФР се основава на редовно актуализиран тригодишен цикъл на програмиране. При нормални условия МИФР за години N, N+1 и N+2 ще се представя през последното тримесечие на година N-2 като част от пакета за разширяване и представлява предложение за финансов израз на политическите приоритети, определени в рамките на пакета, като се взема предвид финансовата рамка. Тъй като 2013 г. представлява последната бюджетна година на ИПП, настоящата МИФР обхваща същите години като предходната МИФР, т.е. 2011—2013 г. В нея се посочва разпределението на пакета за предприсъединителна помощ по страни и по раздели за тези години и също така се дава информация за пакета за програмите с няколко бенефициери и за разходите за подпомагане.

Подобно на предходните години МИФР се публикува въз основа на текущото състояние на съответните страни и на този етап не предопределя никакви решения от страна на Съвета относно становищата, представени с пакета за разширяване, или вероятната дата на присъединяване за всяка страна кандидатка. В нея за пръв път е включена като държава бенефициер Исландия[1]. Ако са необходими някакви значителни изменения на настоящата МИФР преди следващата годишна публикация на МИФР през есента на 2011 г., Комисията ще публикува изменен вариант в подходящия момент. След като страна кандидатка се присъедини към ЕС, предприсъединителните фондове, които са били временно определени за тази страна, вече няма да са на разположение за тази нова държава-членка от годината на присъединяване.

Цялостните политически приоритети за предприсъединяване са определени в рамките на партньорствата за присъединяване и европейските партньорства, годишните доклади за напредъка и документа относно стратегията за разширяване, които са част от пакета за разширяване, представян всяка година на Европейския парламент и на Съвета.

Стратегическо финансово програмиране

1. Разпределение на средствата по страни

При разпределението на средствата през 2007 г. отправна точка бе ангажиментът, поет от Комисията, да гарантира, че никоя от страните бенефициери няма да получи по-малко средства през 2007 г., отколкото е получила през 2006 г., и че Босна и Херцеговина и Албания ще получат не по-малко от средния годишен размер на финансирането, което всяка от тези страни е получила през периода 2004—2006 г. Последното е свързано с факта, че по-голямата част от финансирането за тези държави бе съсредоточено през 2004 г.

Данните за периода от 2008 г. нататък са изчислени въз основа на отпуснатите средства на глава от населението, които са цитирани в миналото като индиректен показател за нуждите и въздействието. Спрямо този показател равнищата на финансиране на глава от населението за всяка от потенциалните кандидатки от Западните Балкани нарастват по време на настоящата финансова рамка до над средната стойност на глава от населението от 23 EUR за периода 2004—2006 г. (по цени от 2004 г.), получена в рамките на CARDS. За Черна гора равнищата на финансиране на глава от населението са по-високи от тези за останалите потенциални страни кандидатки, което отразява необходимостта от минимално равнище на финансиране за добро функциониране на администрациите, независимо от големината на страната. Цялостното разпределение на средствата между страните е спазено, с изключение на Косово[2], което получи по-голямо финансиране по ИПП. През 2008 г. 60 млн. EUR бяха отпуснати от бюджетния орган като част от по-мащабна мобилизация на нови средства в подкрепа на стабилността и развитието на Косово. Тези средства бяха допълнени с трансфер на други 60 млн. EUR от неизползвани бюджетни кредити за макро-финансова помощ (МФП). През 2009 г. бе заделена допълнителната сума от 40 млн. EUR като следствие от Конференцията на донорите, която се проведе през юли 2008 г.

За Хърватия и бивша югославска република Македония, като страни кандидатки, е отпусната сумата от над 30 EUR на глава от населението (по цени от 2004 г.). Това равнище се запазва за целия период за Хърватия. За бивша югославска република Македония финансирането, изчислено на глава от населението, продължава да нараства, като отразява минималното равнище на финансиране, което е необходимо за изграждането на адекватно функционираща администрация, независимо от големината на страната.

С оглед на големината и капацитета на усвояване на Турция помощта на глава от населението за тази страна се увеличава постепенно през периода 2007—2013 г.

2. Разпределение на средствата по раздели

Средствата по ИПП се отпускат чрез следните пет раздела: I — Подпомагане на прехода и институционално изграждане; II — Трансгранично сътрудничество; III — Регионално развитие; IV — Развитие на човешките ресурси; и V — Развитие на селските райони.

Раздел I, „Подпомагане на прехода и институционално изграждане“, обхваща всички дейности за институционално изграждане и инвестициите, свързани с достиженията на правото на Общността; чрез него се помага на страните бенефициери да изградят административен и съдебен капацитет и се разглеждат в приоритетен ред мерките за сътрудничество, които не са изрично обхванати от други раздели.

Раздел II, „Трансгранично сътрудничество“, е в подкрепа на трансграничните дейности между страните бенефициери, както и между страните бенефициери и държавите-членки; той също така обхваща участието на бенефициерите по ИПП в транснационалните и междурегионалните програми за сътрудничество на ЕФРР и в програмите за морските басейни по Европейския инструмент за съседство и партньорство, както е целесъобразно.

Раздели III и IV са достъпни за страните кандидатки и имат за цел подготовката на тези страни за програмирането, изпълнението и управлението на структурните фондове и Кохезионния фонд при присъединяването посредством сближаването във възможно най-голяма степен съгласно правилата за външна помощ на методите за усвояване на средствата от тези фондове. По-конкретно раздел III, „Регионално развитие“, наподобява във възможно най-голяма степен ЕФРР и Кохезионния фонд. По раздел IV, „Развитие на човешките ресурси“, страните кандидатки се подготвят за Европейския социален фонд в рамките на Европейската стратегия по заетостта. Раздел V, „Развитие на селските райони“, помага на страните кандидатки да се подготвят за следприсъединителните програми за развитие на селските райони, финансирани от ЕС, като усвояват средствата от предприсъединителната помощ чрез системи, които са максимално подобни на тези, необходими след присъединяването.

При определяне на разпределението по раздели надлежно е взета предвид степента на подготвеност на системите за децентрализирано управление, необходими за изпълнението на раздели III, IV и V в настоящите страни кандидатки, както и нуждата от съответствие между финансирането по раздел ІІ, който се отнася до трансграничното сътрудничество с държавите-членки, и еквивалентното финансиране в рамките на Европейския фонд за регионално развитие (ЕФРР) от функция 1б.

3. Други отпуснати средства

Разходи за подпомагане

Този пакет обхваща пряко свързаните с осъществяването на ИПП административни разходи.

Отпуснати средства за програмите с няколко бенефициери

Програмите с няколко бенефициери от раздел I са разработени така, че да допълват националните програми и да укрепват многостранните отношения в Западните Балкани и Турция. Тази стратегия е насочена към области, които са от решаващо значение за европейската интеграция и стабилността в региона, и към въпроси, по които страните трябва да си сътрудничат. Програмите с регионално въздействие и/или онези, които могат да се възползват от икономиите от мащаба или от обхвата, ако се изпълняват като хоризонтални програми в рамките на определен брой страни бенефициери, се финансират по този пакет.

Програмите с няколко бенефициери подкрепят, наред с другото, Регионалното училище по публична администрация, Централноевропейското споразумение за свободна търговия (ЦЕФТА), Съвета за регионално сътрудничество (СРС), борбата с организираната престъпност, стипендиите по програмата „Еразмус“ и висшето образование. Те предоставят и основа за механизма за гражданско общество, който съчетава подкрепа както от националните програми, така и от програмите по ИПП с няколко бенефициери. Институционалното изграждане за Западните Балкани, Турция и Исландия се подкрепя чрез инструмента TAIEX, като се отпускат средства за проверка и оценка на регионални и национални програми, както и за информационни и комуникационни дейности. Нуждите от инвестиции за МСП, за енергийна ефективност и развитие на инфраструктурата, предоставяни в тясно сътрудничество с Европейската инвестиционна банка и други международни финансови институции (МФИ), ще продължат да бъдат подпомагани със значителна част от средствата, определени за регионални и хоризонтални мерки. Тази подкрепа ще бъде координирана съгласно Инвестиционната рамка за Западните Балкани, създадена в края на 2009 г. с цел да се подобрят координацията и сътрудничеството между донорите и международните финансови институции, работещи активно в Западните Балкани. От 2010 г. част от раздел II, а именно участието на страните в транснационалните програми на ЕФРР „Средиземноморие“ и „Югоизточна Европа“, също ще се изпълнява от няколко бенефициери за улесняване на изпълнението.

Представяне на цифрите

В таблицата по-долу са представени горепосочените цифри в текущи цени и в евро . Посочени са отпуснатите средства по страни и по раздели, а също и за програмите с няколко бенефициери и разходите за подпомагане. За по-голяма нагледност са включени окончателните цифри за поетите задължения за предишни години и актуализираните цифри за 2010 г.

Ревизирана многогодишна индикативна финансова рамка: разпределение на пакета средства за Инструмента за предприсъединителна помощ по страни и раздели за периода 2011—2013 г.

Раздел | 2007 г. | 2008 г. | 2009 г. | 2010 г. | 2011 г. | 2012 г. | 2013 г. |

ХЪРВАТИЯ |

Подпомагане на прехода и институционално изграждане | 49 611 775 | 45 374 274 | 45 601 430 | 39 483 458 | 39 959 128 | 40 872 310 | 38 513 885 |

Трансгранично сътрудничество | 9 688 225 | 14 725 726 | 15 898 570 | 15 601 136 | 15 869 158 | 16 142 542 | 16 698 384 |

Регионално развитие | 45 050 000 | 47 600 000 | 49 700 000 | 56 800 000 | 58 200 000 | 59 348 000 | 62,000 000 |

Развитие на човешките ресурси | 11 377 000 | 12 700 000 | 14 200 000 | 15 700 000 | 16 000 000 | 16 040 000 | 18 000 000 |

Развитие на селските райони | 25 500 000 | 25 600 000 | 25 800 000 | 26 000 000 | 26 500 000 | 27 268 000 | 27 700 000 |

ОБЩО | 141 227 000 | 146 000 000 | 151 200 000 | 153 584 594 | 156 528 286 | 159 670 852 | 162 912 269 |

БИВША ЮГОСЛАВСКА РЕПУБЛИКА МАКЕДОНИЯ |

Подпомагане на прехода и институционално изграждане | 41 641 613 | 41 122 001 | 39 310 500 | 36 917 068 | 28 803 410 | 28 207 479 | 27 941 228 |

Трансгранично сътрудничество | 4 158 387 | 4 077 999 | 4 371 501 | 4 467 526 | 5 124 876 | 5 183 373 | 5 243 041 |

Регионално развитие | 7 400 000 | 12 300 000 | 20 800 000 | 29 400 000 | 39 300 000 | 42 300 000 | 51 800 000 |

Развитие на човешките ресурси | 3 200 000 | 6 000 000 | 7 100 000 | 8 400 000 | 8 800 000 | 10 380 000 | 11 200 000 |

Развитие на селските райони | 2 100 000 | 6 700 000 | 10 200 000 | 12 500 000 | 16 000 000 | 19 000 000 | 21 028 000 |

ОБЩО | 58 500 000 | 70 200 000 | 81 782 001 | 91 684 594 | 98 028 286 | 105 070 852 | 117 212 269 |

Раздел | 2007 г. | 2008 г. | 2009 г. | 2010 г. | 2011 г. | 2012 г. | 2013 г. |

ИСЛАНДИЯ |

Подпомагане на прехода и институционално изграждане | 10 000 000 | 12 000 000 | 6 000 000 |

ОБЩО | 10 000 000 | 12 000 000 | 6 000 000 |

ТУРЦИЯ |

Подпомагане на прехода и институционално изграждане | 256 702 720 | 256 125 297 | 239 550 810 | 217 809 826 | 228 620 919 | 233 900 336 | 238 325 843 |

Трансгранично сътрудничество | 2 097 280 | 2 874 709 | 3 049 190 | 3 090 174 | 9 779 081 | 9 974 664 | 10 174 157 |

Регионално развитие | 167 500 000 | 173 800 000 | 182 700 000 | 238 100 000 | 293 400 000 | 367 805 000 | 378 000 000 |

Развитие на човешките ресурси | 50 200 000 | 52 900 000 | 55 600 000 | 63 400 000 | 77 600 000 | 89 930 000 | 96 000 000 |

Развитие на селските райони | 20 700 000 | 53 000 000 | 85 500 000 | 131 300 000 | 172 500 000 | 197 890 000 | 213 000 000 |

ОБЩО | 497 200 000 | 538 700 006 | 566 400 000 | 653 700 000 | 781 900 000 | 899 500 000 | 935 500 000 |

АЛБАНИЯ |

Подпомагане на прехода и институционално изграждане | 54 318 790 | 65 237 756[3] | 71 360 000 | 84 200 000[4] | 84 301 650 | 85 987 683 | 87 446 037 |

Трансгранично сътрудничество | 6 681 210 | 8 582 244 | 9 822 921 | 9 973 173 | 10 126 636 | 10 283 169 | 10 666 232 |

ОБЩО | 61 000 000 | 73 820 000 | 81 182 921 | 94 173 173 | 94 428 286 | 96 270 852 | 98 112 269 |

БОСНА И ХЕРЦЕГОВИНА |

Подпомагане на прехода и институционално изграждане | 58 136 394 | 69 854 783 | 83 900 000 | 100 688 099 | 102 681 861 | 104 673 499 | 106 870 228 |

Трансгранично сътрудничество | 3 963 606 | 4 945 217 | 5 207 746 | 4 696 495 | 4 746 425 | 4 797 353 | 4 942 041 |

ОБЩО | 62 100 000 | 74 800 000 | 89 107 746 | 105 384 594 | 107 428 286 | 109 470 852 | 111 812 269 |

Раздел | 2007 | 2008 | 2009 | 2010 | 2011 | 2012 | 2013 |

ЧЕРНА ГОРА |

Подпомагане на прехода и институционално изграждане | 27 490 504 | 28 112 552 | 29 832 179[5] | 29 838 823 | 29 843 599 | 30 446 471 | 30 996 035 |

Трансгранично сътрудничество | 3 909 496 | 4 487 448 | 4 667 821 | 3 682 690 | 4 310 344 | 4 338 551 | 4 418 687 |

ОБЩО | 31 400 000 | 32 600 000 | 34 500 000 | 33 521 513 | 34 153 943 | 34 785 022 | 35 414 722 |

СЪРБИЯ |

Подпомагане на прехода и институционално изграждане | 181 496 352 | 179 441 314 | 182 551 643 | 186 206 679 | 189 956 810 | 193 801 948 | 203 101 005 |

Трансгранично сътрудничество | 8 203 648 | 11 458 686 | 12 248 357 | 11 751 753 | 11 922 790 | 12 097 244 | 11 630 694 |

ОБЩО | 189 700 000 | 190 900 000 | 194 800 000 | 197 958 432 | 201 879 600 | 205 899 192 | 214 731 699 |

КОСОВО |

Подпомагане на прехода и институционално изграждане | 68 300 000 | 184 700 000 | 106 100 000 | 66 100 000 | 65 828 286 | 67 070 852 | 70 712 269 |

Трансгранично сътрудничество | 0 | 0 | 0 | 1 200 000 | 2 871 714 | 2 929 148 | 2 987 731 |

ОБЩО | 68 300 000 | 184 700 000 | 106 100 000 | 67 300 000 | 68 700 000 | 70 000 000 | 73 700 000 |

Раздел | 2007 г. | 2008 г. | 2009 г. | 2010 г. | 2011 г. | 2012 г. | 2013 г. |

ОБЩО ЗА НАЦИОНАЛНИ ПРОГРАМИ |

1 109 427 000 | 1 311 720 006 | 1 305 072 668 | 1 397 306 900 | 1 553 046 687 | 1 692 667 622 | 1 755 395 497 |

ПРОГРАМИ С НЯКОЛКО БЕНЕФИЦИЕРИ |

Подпомагане на прехода и институционално изграждане | 129 571 000[6] | 137 736 644[7] | 188 867 536[8] | 141 706 551[9] | 186 269 100 | 156 860 000 | 177 845 477 |

Трансгранично сътрудничество | 0 | 0 | 0 | 4 921 679 | 5 293 313 | 5 672 378 | 6 059 026 |

РАЗХОДИ ЗА ПОДПОМАГАНЕ |

44 793 000 | 51 950 000 | 47 648 000 | 47 393 000 | 52 183 900 | 80 500 000 | 84 500 000 |

ОБЩ СБОР |

1 263 200 000 | 1 501 406 650 | 1 541 588 204 | 1 591 328 130 | 1 796 793 000 | 1 935 700 000 | 2 023 800 000 |

Цифрите са в евро по текущи цени.

[1] Регламент (ЕС) № 540/2010 на Европейския парламент и на Съвета от 16 юни 2010 г. за изменение на Регламент (ЕО) № 1085/2006 на Съвета за създаване на Инструмент за предприсъединителна помощ (ИПП).

[2] Съгласно Резолюция на Съвета за сигурност на ООН 1244/99.

[3] Включва 3,12 млн. EUR допълнителни финансови средства, възстановени от предишни програми.

[4] Включва 1,5 млн. EUR допълнителни финансови средства, възстановени от предишни програми.

[5] Включва 1,2 млн. EUR допълнителни финансови средства, възстановени от предишни програми.

[6] Включва 20,6 млн. EUR допълнителни финансови средства, възстановени от предишни програми.

[7] Включва 2,0 млн. EUR допълнителни финансови средства, възстановени от предишни програми.

[8] Включва 22,8 млн. EUR допълнителни финансови средства, възстановени от предишни програми.

[9] Това включва намаление от 29 млн. EUR за инструмента за продоволствена сигурност, което ще бъде изплатено през 2011 г. (14 млн. EUR), 2012 г. (6 млн. EUR) и 2013 г. (9 млн. EUR). Изплатените през тези години средства ще бъдат използвани за отпускането на средства на Исландия. Цифрата включва 2,7 млн. EUR допълнителни финансови средства, възстановени от предишни програми.